Jægersborg Boldklub

Jægersborg Boldklub (eller JB) er en dansk fodboldklub beliggende i Gentofte. JB blev stiftet 9. juni 1949 som Boldklubben Stadion. JB startede i regi af Sjællands Boldspil-Union (SBU), men blev i 1950 indmeldt i Københavns Boldspil-Union (KBU). JB's navn blev først ændret til det nuværende i 1969.

De første seks år spillede JB dame-håndbold. Siden 2012 er repertoiret blevet udvidet med en futsal-afdeling: JB Futsal Gentofte.

I 2013, 2015, 2016 og 2018 vandt JB Futsal Gentofte DM i futsal, og i 2014 blev man verdensmestre ved VM i "5-a-side" i Dubai. I 2018 blev man Nordiske mestre, og i 2019 skal JB Futsal Gentofte spille UEFA Champions League kvalifikation i efteråret. JB Futsal Gentofte er stor-leverandør til det danske futsal-landshold.

Pr. 1. januar 2019 blev futsal som sportsgren udskilt i en ny separat klub: JB Futsal Gentofte.

I 2005 startede der pige- og damefodbold i JB. Klubbens samlede medlemstal er nær de 1.000.

I november 2009 blev Jægersborg Boldklub kåret som Årets Danske Breddeklub 2009 ifm. DBU's og TV2's tv-transmitterede Dansk Fodbold Award 2009 fra Cirkusbygningen.

Landsholdsspillere i JB 

 Per Røntved (Randers Freja, Werder Bremen, Brønshøj) 75 landskampe, 11 mål, var 1. holdstræner i 1985
 Henrik Eigenbrod (KB, OB, AZ Alkmaar) 9 landskampe, 2 mål, var 1. holdstræner i 1990-1993
 Ole Forsing 5 landskampe, 1 mål, 1. holdstræner
 Jan Bartram (AGF, Bayer Üerdingen, Glasgow Rangers, Brøndby IF) 32 landskampe, 5 mål, ungdomstræner
 Christian Magleby (Kastrup, Brøndby IF, Lyngby FC, FCM, Viborg FF) 25 U21 landskampe, 4 mål, Ungdomstræner
 Christian Lønstrup (B93, B1903, KB, FCK, Cagliari Calcio, AB) U21- og ligalandsholdsspiller, fire gange blev DM med FCK, 1. holdstræner
 Christoffer Haagh (futsal), 1 landskamp, reserve-landsholdet mod Slovenien efterår 2018
 Christian Bommelund Christensen (futsal), 1 landskamp, reserve-landsholdet mod Slovenien efterår 2018
 Kevin Jørgensen (futsal), 1 landskamp, reserve-landsholdet mod Slovenien efterår 2018
 Louis Veis (futsal), 1 landskamp, reserve-landsholdet mod Slovenien efterår 2018
 Adam Foght (futsal), 1 landskamp, reserve-landsholdet mod Slovenien efterår 2018

JB's professionelle 

 Andreas Havlykke (JB, Lyngby FC, Farum BK, FC Nordsjælland, NFA, Lyngby BK)
 Helge Bronée (AS Roma, Juventus)

Klubhuset 
JB's klubhus er en gammel varmecentral som er ombygget 1981, renoveret i 2008 og udbygget i 2009.

 C.L. Ibsensvej 70
 2820 Gentofte

Hovedbygning: Kælder i hovedbygningen rummer vaskeri, varmekælder, tre omklædningsrum, 8 brusere, 5 toiletter. Stueetagen indeholder kontor, køkken, klublokale/café, gæstetoiletter samt terrasse.

Mellembygning: Trappetårn med elevator som forbinder terræn, kælder, stueetage og tagterrasse og som virker som hall mellem gamle klubhus og ny tilbygning.

Tilbygning: Tilbygningen rummer 4 omklædningsrum, dommeromklædning, massagerum, 20 brusere, 4 toiletter, handicaptoilet/puslerum samt en tagterrasse.

Klubbens resultater

Bedrifter i Danmarksturneringen 
De sportslige resultater for klubbens førstehold i Danmarksturneringen og de lokale serier under KBU igennem årene:

Ekstern kilde/henvisning 
 Jægersborg Boldklubs officielle hjemmeside
 Jægersborg Boldklubs officielle Facebook site

Sportsklubber i København
Etableret i 1949
Boldklub
Fodboldklubber under DBU København